( 598 ) 



quelles l'une fut monstrée au duc Auguste , électeur, qui desjà 

 avoit desboursé quelque grand nombre de daldres , pour faire les 

 préparations de tel ouvrage. 



Mais, ledict signeur ayant veu et faict visiter nostredicte 

 espreuve à plusieurs, et mesmes à ceux qu'il avoit mis en be- 

 songne, ils confessèrent tous qu'il leur estoit impossible de par- 

 venir à telle perfection; et ainsi, ledict signeur et ses ouvriers 

 ayant désisté de leur entreprinse, il m'en list advertir à la der- 

 nière foire dudit Francfort, en septembre, et exborter, par son 

 imprimeur mesmes, de poursuivre mon entreprinse. Le sem- 

 blable ont faict plusieurs qui avoyent proposé la mesme chose, 

 et, entre autres, les signeurs de la ville de Francfort , qui m'en 

 vindrent aussi parler, estant audit lieu, et offrir d'entendre au 

 déboursement des deniers d'une telle œuvre, si je voulois l'aler 

 faire en leur ville. Le semblable m'a esté offert, au nom du 

 prince électeur palatin , si je voulois aler en sa ville de Heidel- 

 bcrgbe, pour l'imprimer. Mais à tous j'ay respondu ce que, estant 

 à Paris durant le temps de mon infortune, je fis à l'homme de 

 mons'' le conestable de France , et à plusieurs autres qui me vou- 

 loyent rattirer en France, et me bailler bon estât et moyen de 

 fournir à mes entreprinses : c'est que, comme je me suis dédié à 

 imprimer choses catholicques et proffitablesà la république chres- 

 liène, que je me suis aussi résolu de ne me transporter en autre 

 lieu que sous l'obéissance de la majesté de nostre Roy Catholique, 

 auquel j'ay donné le serment de fidélité et léale obéissance, es 

 mains de ses ofTiciers, en ceste noble et renommée ville d'Anvers. 



Je prie Dieu , monsigneur, de vous maintenir en sa grâce. 



D'Anvers, ce 19 décembre 4566. 



De Vostre Signeurie 



Le très-humble serviteur, 



C. Plantin. 



